ইসলামী রাষ্ট্রপ্রতিষ্ঠার বিষয়টি নিছক কোন ইসলামী দলের রাজনৈতিক কর্মসূচী নয়। কোন মৌলবাদী মুসলিমের রাজনৈতিক ভাবনাও নয়। সেটি চান খোদ মহান আল্লাহতায়ালা। শুধু মুসলিম ভূমিতে নয়, সমগ্র বিশ্বব্যাপী। তিনি চান, প্রতিটি মানুষ তাঁর অনুগত বান্দাহ রূপে বেড়ে উঠুক, এবং সমগ্র বিশ্ব তাঁর দ্বীনের আলোকে আলোকিত হোক। মানব জাতির মহা কল্যাণ একমাত্র এপথেই। মহান আল্লাহর সে মহান ইচ্ছাটি ছড়িয়ে অছে পবিত্র কোরআনের ছত্রে ছত্রে। মুসলমান হওয়ার অর্থই হলো আল্লাহতায়ালার সে ইচ্ছার সাথে পুরাপুরি একাত্ম হওয়া। নবীজীবনের এটিই বড় সূন্নত। সে সূন্নতের অনুসরণ ছাড়া জাহান্নামের আগুন থেকে বাঁচা যায় না। মানব জাতিরও এছাড়া প্রকৃত কল্যাণটি আসে না। মহান আল্লাহতায়ালার সর্বশ্রেষ্ঠ সৃষ্টি হলো মানব। সে মহান সৃষ্টি জাহান্নামের আগুনে নিক্ষিপ্ত হোক সেটি তিনি চান না। সে আগুন থেকে বাঁচানোর কাজকে ত্বরান্বিত করতেই মহান আল্লাহতায়ালা যুগে যুগে হাজার হাজার নবী-রাসূল পাঠিয়েছেন।